cyanic-selkie/wikianc huggingface dataset:
სიუზან სიფორტ ჰეისი
კარიერა
ჰეისს ჰქონდა არაერთი გამორჩეული როლი პრაიმ-ტაიმის ტელევიზიაში 1960, 1970 და 1980-იან წლებში. ქალბატონი სიფორტი გამოჩნდა სერიალში Cheyenne, ეპიზოდში, "ცუდი პენი", სადაც განასახიერებს ახალგაზრდა მკვლელს. იგი გამოჩნდა როგორც მართა ოტისი, "სიკვდილის ველის დღეებში". მან მიიღო მონაწილეობა ასევე შემდეგ ნაწარმოებებში The Fugitive, Redigo, The Man from UNCLE. 1960-იანი წლების შუა პერიოდში იგი გამოჩნდა გენერალურ საავადმყოფოში, როგორც მოსიყვარულე დოროთი ბრედლი (1964) და შემდეგ ახალგაზრდა დაქორწინებულებში როგორც კეროლ ვესტი (1965). იგი ყველაზე ცნობილია სერიალში "ჩვენი ცხოვრების დღეები" ჯული ოლსონ უილიამსის როლში რომელიც მან განუწყვეტლივ ითამაშა 1968 – დან 1984 წლამდე და ისევ 1990 – დან 1993 წლამდე, განმეორებითი გამოსვლებით 1994 და 1996 წლებში. ის ერთადერთი მსახიობია, ვინც ჩვენი ცხოვრების დღეებში გამოჩნდა შვიდი ათწლეულის განმავლობაში, რაც მისი წარმოება დაიწყო. ის ასევე გამოჩნდა Days–ში რომელზეც მუშაობისთვის, ჰეისმა მიიღო ოთხი Emmy Award ნომინაცია დრამატული სერიალის საუკეთესო მთავარი მსახიობი ქალისთვის, 1975,  1976 , 1978 , და 1979 წელს ;  და ორი ნომინაცია  2018,  და 2020 წელს დრამატული სერიალის საუკეთესო მეორეხარისხოვანი მსახიობისთვის. 2018 წლის 29 აპრილს სატელევიზიო ხელოვნებისა და მეცნიერების ეროვნულმა აკადემიამ ბილ ჰეისსა და სიუზან სიფორტ ჰეისს გადასცა ცხოვრებისეული მიღწევების ჯილდოები 45-ე ყოველწლიურ Emmy Awards-ზე. იგი ასევე 1976, 1977, და 1978 წლებში ჩატარებული ყოველწლიურ სატელევიზიო გამოკითხვებში საუკეთესო მსახიობ ქალად აირჩიეს. გარდა ამისა, 1977 წელს მან მოიგო ორი პრემია წლის მსახიობი ქალისა და საყვარელი გმირისთვის. მას მიენიჭა Photoplay ოქროს მედლის ჯილდოები 1977 და 1978 წლებში.
სიუზანი დაქორწინებულია ბილ ჰეისზე. 2005 წელს ბილმა და ჰეიზმა გამოაქვეყნეს ერთობლივი ავტობიოგრაფია, როგორიცაა ქვიშები საათში პირადი ცხოვრება. მათი ერთად გამოჩენა ჟურნალ Time- ის 1976 წლის 12 იანვრის გარეკანზე ერთადერთი იყო, როდესაც სახალხოდ მსახიობები გამოჩნდნენ იქ. ისინი ასევე გამოჩდნენ პაროლ პლუსზე 1979 წელს.
სქოლიო
კატეგორია:ამერიკელი მსახიობები კატეგორია:დაბადებული 11 ივლისი კატეგორია:დაბადებული 1943 კატეგორია:XX საუკუნის ამერიკელი ქალი მსახიობები კატეგორია:ამერიკელი ტელემსახიობი ქალები კატეგორია:XXI საუკუნის ამერიკელი ქალი მსახიობები
სესილია რენატა ავსტრიელი
ბიოგრაფია
სესილია რენატა დაიბადა 1611 წლის 16 ივლისს, ავსტრიის ქალაქ გრაცში. იგი იყო საღვთო რომის იმპერატორ ფერდინანდ II-ისა და მისი ცოლის, დედოფალ მარია ანა ბავარიელის ქალიშვილი. როგორც ჰაბსბურგთა დინასტიის წარმომადგენელი პრინცესა, იგი მალევე არჩეულ იქნა პოლონეთის მეფე ვლადისლავ IV-ზე დასაქორწინებლად. როგორც კი სესილია რენატა წამოიზარდა, იგი 1637 წლის 9 აგვისტოს ვენაში შედგა მათი მარიონეტული ქორწინება. 1637 წლის 12 სექტემბერს ვარშავაში ის და ვლადისლავი პირადად შეხვდნენ ერთმანეთს და იქორწინეს, ამავე დღეს შედგა სესილია რენატას პოლონეთისა და ლიტვის დედოფლად კორონაცია. პოლონეთის ისტორიაში ეს იყო პირველი კორონაცია, რომელიც დედაქალაქის (მაშინ პოლონეთის დედაქალაქი კრაკოვი იყო და არა ვარშავა) გარეთ ჩატარდა, რამაც პოლონური თავად-აზნაურობა გააღიზიანა. 1638 წელს კი დიდგვაროვანთა დასაშოშმინებლად კრაკოვში მისი მეორე კორონაცია მოეწყო.
ახალგაზრდა და ენერგიულმა დედოფალმა მალევე დაიწყო სამეფო კარის ცხოვრებაში ჩაბმა, რაც ძალიან მოსწონდა მას. მან პოლონელებში მალევე დიდი პოპულარობა და სიმპათია დაიმსახურა, განსაკუთრებით თავისი თავაზიანობით. ერთი დიდგვაროვანი, თავის მემუარებში წერდა, რომ სესილია დაჟინებით მოითხოვდა სხვა ქალბატონების მის გვერდით დაჯდომას ისეთივე სავარძელში (რაც ეტიკეტის თანახმად მკაცრად იკრძალებოდა, რადგან ერთი ზომის სავარძელში მხოლოდ მეფე და დედოფალი უნდა მსხდარიყვნენ), მიუხედავად იმისა, რომ იგი დედოფალი იყო. სესილიამ თავისი ქმარი ვერაფრით ვერ ჩამოაშორა მის საყვარელ იადვიგა ლუსცოვსკას, რის გამოც ეს ქალბატონი სხვა დიდგვაროვანზე დააქორწინა და სასახლიდან გაისტუმრა. 1638 წელს პოლონეთის მეფე და დედოფალი ვენას ეწვივნენ.
დედოფალი სესილია თავის ძმებთან და ნათესავებთან კონტაქტს არ წყვეტდა და გამუდმებით, ფარულად სწერდათ მათ წერილებს. იგი ასევე მალე დაუახლოვდა თავის ახალ რძალს, გრაფინია ანა კატერინას. ისინი გამუდმებით ერთად დადიოდნენ თეატრში, ოპერაში, ბალეტსა და კონცერტებზე. ცნობილია, რომ სესილია რენატას გავლენით ვლადისლავმა დააფუძნა პოლონეთის ნაციონალური თეატრი, სადაც დედოფალმა სახელგანთქმულ ევროპელ ხელოვან და არტისტ ხალხს მოუყარა თავი.
მათი შვიდწლიანი ქორწინებიდან დედოფალი სესილია სულ სამჯერ დაფეხმძიმდა. მისი პირველი შვილი, პრინცი სიგიზმუნდ კაზიმირი 1640 წელს დაიბადა, თუმცა შვიდი წლის ასაკში გარდაიცვალა. მათი მეორე შვილი, პრინცესა მარიანა იზაბელა კი 1642 წელს დაიბადა, მაგრამ სულ რაღაც ერთ თვეში დაიღუპა. დიდხნიანი პაუზის შემდეგ, 1644 წლის 23 მარტს სესილია რენატამ მკვდარი გოგონა გააჩინა, მეორე დღეს კი ინფექციის შედეგად თვითონაც გარდაიცვალა, 32 წლის ასაკში. მისმა გარდაცვალებამ ღრმა მწუხარებაში ჩააგდო როგორც ვლადისლავი, ასევე მთელი სამეფო კარი, თუმცა მას შემდეგ რაც მათი ვაჟი გარდაიცვალა, მემკვიდრის გასაჩენად ვლადისლავ IV იძულებული გახდა მეორედ დაქორწინებულიყო.
წინაპრები
სესილია რენატა ავსტრიელის წინაპრები
ლიტერატურა
კატეგორია:დაბადებული 16 ივლისი კატეგორია:დაბადებული 1611 კატეგორია:გარდაცვლილი 24 მარტი კატეგორია:გარდაცვლილი 1644 კატეგორია:ჰაბსბურგები კატეგორია:პოლონეთის დედოფლები კატეგორია:მშობიარობის დროს გარდაცვლილები კატეგორია:ავსტრიის პრინცესები
გოდერძი ჩანქსელიანი
გოდერძი ჩანქსელიანი (დ. 6 მარტი, 1969, გულრიფში, საქართველოს სსრ, სსრკ) — ქართველი იურისტი და პოლიტიკოსი. საქართველოს პარლამენტის მე-9 და მე-10 მოწვევების დეპუტატი.
ბიოგრაფია
გოდერძი ჩანქსელიანი დაიბადა 1969 წლის 6 მარტს, გულრიფშში. 1994 წელს დაამთავრა საქართველოს შინაგან საქმეთა სამინისტროს პოლიციის აკადემია იურისტის კვალიფიკაციით. 1989-1990 წლებში იყო აფხაზეთის შსს დაცვის პოლიციის რიგითი პოლიციელი. 1994-2000 წლებში იყო საქართველოს შინაგან საქმეთა სამინისტროს ორგანიზებულ დანაშაულთან ბრძოლის გმს ინსპექტორი. 2000-2001 წლებში — საქართველოს შსს ორგანიზებულ დანაშაულთან ბრძოლის სამმართველოს განსაკუთრებით მნიშვნელოვან საქმეთა განყოფილების უფროსი. 2001-2003 წლებში — საქართველოს შინაგან საქმეთა სამინისტროს ქვემო ქართლის კორუფციასთან და ეკონომიკურ დანაშაულთან წინააღმდეგ ბროლის სამსახურის უფროსი. 2003-2004 წლებში — შსს-ის ქვემო ქართლის პოლიციის მთავარი სამმართველოს უფროსი. 2004 წელს დააფუძნა შპს „ბევრილი ჯგუფი“, რომლის გენერალური დირექტორიც იყო 2004-2016 წლებში. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“.
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
სქოლიო
კატეგორია:დაბადებული 6 მარტი კატეგორია:დაბადებული 1969 კატეგორია:საქართველოს IX მოწვევის პარლამენტის წევრები კატეგორია:ქართველი იურისტები კატეგორია:საქართველოს X მოწვევის პარლამენტის წევრები კატეგორია:„ქართული ოცნების“ წევრები
გომაირი
გომაირი (Գոմայր) — მთა სომხეთში. მდებარეობს სიუნიქის პროვინციაში. მწვერვალის სიმაღლე ზღვის დონიდან 3308 მეტრია და წარმოადგენს ყარაბაღის მთიანეთის ნაწილს. აგებულია ვულკანური ქანებით.
სნუკერის სეზონი 1986-1987
სნუკერის სეზონი 1986-1987 — სნუკერის პროფესიონალური ტურნირების სერია 1986-1987 წლებში. მიმდინარეობა — აგვისტო 1986 — მაისი 1987. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივ დეივისი (ინგლისი), მასტერსი — დენის ტეილორი (ჩრდილოეთი ირლანდია), მსოფლიო ჩემპიონატი — სტივ დეივისი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 29 შეჯიბრი.
მონღოლეთის დემოკრატიული რევოლუცია
მონღოლეთის დემოკრატიული რევოლუცია (Ардчилсан хувьсгал) — 1990 წელს მონღოლეთის სახალხო რესპუბლიკაში მიმდინარე მოვლენა. მიტინგებისა და დემონსტრაციების მთელი რიგი მონღოლეთის დედაქალაქ ულან-ბატორში, რომელსაც შედეგად მოჰყვა მონღოლეთის სახალხო-რევოლუციური პარტიის მთავრობის გადადგომა, მრავალპარტიული საარჩევნო სისტემის დანერგვა და ახალი კონსტიტუციის მიღება. რევოლუცია ატარებდა აბსოლუტურად მშვიდობიან ხასიათს.
სნუკერის სეზონი 1986-1987
ოფიციალური რეიტინგი
ქვემოთ მოცემულია 1986-1987 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
მონღოლეთის დემოკრატიული რევოლუცია
წინაპირობები
მონღოლეთის სახალხო-რევოლუციური პარტიის ხელისუფლება ქვეყანაში დამყარდა 1921 წლის სახალხო რევოლუციის შედეგად. მომდევნო ათწლეულის განმავლობაში პოლიტიკურად და ეკონომიკურად მონღოლეთმა მჭიდრო ურთიერთობები დაამყარა სსრკ-სთან და ეკონომიკური ურთიერთდახმარების საბჭოსთან. 1984 წელს მონღოლეთის სახალხო-რევოლუციური პარტიის ცკ-ის გენერალური მდივნის იუმჟაგიინ ცედენბალის გადადგომის შემდეგ მისი თანამდებობა დაიკავა ჟამბინ ბატმუნხმა დაიწყო სახელმწიფო რეფორმების გატარება საბჭოთა მოდელის მიხედვით.
სნუკერის სეზონი 1986-1987
სქოლიო
კატეგორია:სნუკერის სეზონები კატეგორია:1986 წელი სნუკერში კატეგორია:1987 წელი სნუკერში
მონღოლეთის დემოკრატიული რევოლუცია
საჯარო გამოსვლები
200px|მინი|მარცხნივ|დემოკრატიული რევოლუციის ლიდერი [[სანჟაასურენგიინ ზორიგი]] პირველი საჯარო გამოსვლა გაიმართა 1989 წლის 10 დეკემბერს ულან-ბატორში, ახალგაზრდობის სასახლის პირდაპირ, როდესაც ცაჰიაგინ ელბეგდორჟმა გამოაცხადა მონღოლეთის დემოკრატიული კავშირის შექმნის შესახებ. დემონსტრანტებმა მოუწოდეს მთავრობას, რომ გაჰყოლოდნენ სსრკ-ში მიმდინარე გარდაქმნისა და საჯაროობის პოლიტიკას და ქვყანაში ჩაეტარებინათ მრავალპარტიული არჩევნები. დემონსტრანტებს სათავეში ედგნენ: სანჟაასურენგიინ ზორიგი, ერდენიინ ბატ-უული, ბატ-ერდენიინ ბატბაიარი და ცაჰიაგინ ელბეგდორჟი. 1990 წლის 14 იანვარს მანიფესტანტებმა, რომელთა რიცხვიც დასაწყისში 200 კაცს არ აღემატებოდა და ამ პერიოდისათვის ათასამდე გაიზარდა, დემონსტრაცია გამართეს ულან-ბატორში ლენინის მუზეუმთან, ხოლო 21 იანვარს სუხე-ბატორის მოედანზე. რამდენიმე თვის განმავლობაში, პრაქტიკულად მარტის თვემდე აგრძელებდნენ დემონსტრაციების ორგანიზებას, შიმშილობას, მასწავლებლების, სტუდენტებისა და მუშების გაფიცვებს. მათი იდეების მხარდაჭერა გაიზარდა, როგორც ქალაქში ასევე სოფლის მოსახლეობაშიც.
რეფორმები
1990 წლის 7 მარტს სუხე-ბატორის მოედანზე გაიმართა მრავალათასიანი შიმშილობა. მონღოლეთის სახალხო-რევოლუციური პარტიის პოლიტბიურო წავიდა მოლაპარაკებებზე დემოკრატიული მოძრაობის ლიდერებთან. 9 მარტს პრემიერ-მინისტრმა ჟამბინ ბატმუნხმა დაშალა პოლიტბიურო და გადადგა თანამდებობიდან , რის შემდეგაც მონღოლეთში გამოცხადდა პირველი მრავალპარტიული არჩევნები, რომელიც დაინიშნა ივლისისათვის. დემონსტრაციები ასევე მიმდინარეობდა ქვეყნის ისეთ სამრეწველო ცენტრებში როგორებიც იყო ერდენეტი, დარხანი და მურენი.
მონღოლეთის სახალხო-რევოლუციურმა პარტიამ პარლამენტში უმრავლესობა შეინარჩუნა. მათ უდიდესი მხარდაჭერა მიიღეს ქვეყნის სოფლის მეურნეობის რაიონებში. პარტიამ მიიღო 357 ადგილი დიდ ხურალში და 31 ადგილი (51-დან) მცირე ხურალში.
მიუხედავად ამისა დემოკრატიული რეფორმები გრძელდებოდა. 1992 წლის 12 თებერვალს მიიღეს ახალი კონსტიტუცია,რომლის მიხედვითაც მონღოლეთი გადავიდა საბაზრო ეკონომიკის პრინციპებზე. ეკონომიკურმა რეფორმებმა გამოიწვია საბჭოთა კავშირიდან საბჭოური ინვესტიციების შეწყვეტა. რთულ პირობებში დაიწყო საწარმოების მასობრივი დახურვა და ინფლაცია.
სქოლიო
კატეგორია:მონღოლეთის ისტორია
უკრაინა რუსეთის ფედერაციის წინააღმდეგ (2022)
გენოციდის შესახებ ბრალდებები, გენოციდის დანაშაულის პრევენციისა და დასჯის შესახებ კონვენციის მიხედვით (უკრაინა რუსეთის ფედერაციის წინააღმდეგ) (2022) — მართლმსაჯულების საერთაშორისო სასამართლოში (ICJ, გაერთიანებული ერების ორგანიზაციის ძირითადი სასამართლო ორგანო) მიმდინარე საქმე. უკრაინამ რუსეთის ფედერაციის წინააღმდეგ სარჩელი შეიტანა 2022 წლის 26 თებერვალს მართლსაჯულების საერთაშორისო სასამართლოში უკრაინაში რუსეთის შეჭრის გამო, სარჩელი კი ეფუძნებოდა გენოციდის კონვენციას. სარჩელში უკრაინა, ასევე, მოითხოვდა სასამართლოს დროებითი ღონისძიებების შესახებ გადაწყვეტილება მიეღო. 2022 წლის 16 მარტს სასამართლომ დააკმაყოფილა უკრაინის მოთხოვნა და გამოიტანა დროებითი ღონისძიებების შესახებ გადაყწვეტილება, სადაც მიუთითება, რომ „რუსეთმა დაუყოვნებლივ უნდა შეაჩეროს სამხედრო ოპერაციები“ უკრაინაში.
ბრალდებები
უკრაინამ წარმოადგინა ორი არგუმენტი. პირველი არგუმენტი შეეხებოდა რუსეთის მტკიცებას, რომ ლუგანსკისა და დონეცკის ოლქებში მიმდინარეობდა გენოციდი და ამით ამართლებდა უკრაინაში შეჭრას, კერძოდ, გენოციდის დანაშაულებრივი ქმედებები არ მიმდინარეობა არც ერთ რეგიონში, შესაბამისად რუსეთის შეჭრა უკრაინაში საფუძველშივე უკანანოა. უკრაინამ განაცხადა, რომ სასამართლოს მიერ ამის დადასტურებით, ის „დაადგენს, რომ რუსეთს არ აქვს კანონიერი საფუძველი, მიიღოს ზომები უკრაინის წინააღმდეგ ნებისმიერი სავარაუდო გენოციდის პრევენციისა და დასჯის მიზნით“.
მეორე პუნქტი ეხებოდა ბრალდებებს იმის თაობაზე, რომ რუსეთის მთავრობა გეგმავდა გენოციდს უკრაინაში და ამტკიცებდა, რომ შეჭრის დროს რუსეთის შეიარაღებული ძალები „განზრახ კლავენ და სერიოზულ ზიანს აყენებენ უკრაინული ერის წარმომადგენლებს (გენოციდის დანაშაული, II მუხლის მიხედვით)“.
დროებითი ღონისძიებების მოთხოვნა
დროებითი ღონისძიებების მიღების შესახებ გადაწყვეტილების მისაღებად საქმის პირველი მოსმენა გაიმართა 2022 წლის 7 მარტს მშვიდობის სასახლეში, ჰააგაში, ნიდერლანდებში. რუსეთის დელეგაცია არ გამოცხადდა ამ პროცესზე, მაგრამ წარადგინა წერილობითი განცხადება.
2022 წლის 16 მარტს, სასამართლომ დაადგინა, 13 მომხე და 2 მოწინააღმდეგე, რომ რუსეთმა „დაუყოვნებლივ უნდა შეაჩეროს სამხედრო ოპერაციები“, რომელიც დაიწყო 2022 წლის 24 თებერვალს უკრაინაში, რუსეთის ვიცე-პრეზიდენტი კირილ გევორგიანი და ჩინეთის მოსამართლე ქსუე ჰანკინი შეეწინააღმდეგნენ დებულებას. სასამართლომ ასევე ერთხმად მოუწოდა ორივე მხარეს თავი შეიკავონ ნებისმიერი ქმედებისგან, რომელმაც შეიძლება გაამწვავოს ან გააგრძელოს დავა სასამართლოს წინაშე ან გაართულოს მისი გადაწყვეტა.
გარდა გადაწყვეტილების მოკლე შინაარსისა, ICJ-მ გამოსცა 20-გვერდიანი ბრძანება, სადაც განმარტა თავისი მსჯელობა. ექვსმა მოსამართლემ წარადგინა ცალკეული ჩვენებები, სადაც განმარტეს თავიანთი ინდივიდუალური შეხედულებები საქმეზე, მათ შორის ვიცე-პრეზიდენტმა გევორგიანმა და მოსამართლე ქსუემ.
მიუხედავად იმისა, რომ სასამართლოს გადაწყვეტილებები სავალდებულოა წევრი ქვეყნებისთვის, სასამართლოს არ გააჩნია მისი ბრძანებების უშუალოდ აღსრულების საშუალება. იშვიათ შემთხვევებში, ქვეყნები წარსულში უგულებელყოფდნენ სასამართლოს გადაწყვეტილებებს.
სასამართლოს მოსაზრებები
სასამართლომ ჯერ დაადგინა, რომ მას ჰქონდა იურისდიქცია გამოეთხოვა დროებითი შეღავათი გენოციდის კონვენციის IX მუხლის შესაბამისად, რომელიც უფლებამოსილებას ანიჭებს ICJ-ს გადაწყვიტოს დავები კონვენციის ინტერპრეტაციის შესახებ. სასამართლომ განმარტა, რომ IX მუხლი გამოიყენება იმის გამო, რომ რუსეთსა და უკრაინას აქვთ დავა იმის თაობაზე, ხდება თუ არა გენოციდი დონეცკსა და ლუჰანსკში.
შემდეგ სასამართლომ დაადგინა, რომ არსებობდა დამაჯერებელი კავშირი უკრაინის მიერ გენოციდის კონვენციით დამტკიცებულ უფლებებსა და მის მიერ მოთხოვნილ მთავარ დროებით შემსუბუქებას შორის (რუსეთის სამხედრო ოპერაციების შეჩერება), თუმცა სასამართლომ დაადგინა, რომ ასეთი კავშირი არ იყო მოთხოვნილი დახმარების ორ სხვადასხვა ფორმას შორის. უკრაინის მიერ მოთხოვნილი ორი უფლება იყო: უფლება „არ დაექვემდებაროს ცრუ პრეტენზიას გენოციდის შესახებ“ და უფლება „არ დაექვემდებაროს სხვა სახელმწიფოს სამხედრო ოპერაციებს მის ტერიტორიაზე გენოციდის კონვენციის (ბოროტად გამოყენების) საფუძველზე.“ სასამართლომ განაცხადა, რომ უკრაინას აქვს „უფლება არ დაექვემდებაროს სამხედრო ოპერაციებს რუსეთის ფედერაციის მიერ სავარაუდო გენოციდის პრევენციისა და დასჯის მიზნით“ თავის ტერიტორიაზე.
საბოლოოდ, სასამართლომ დაადგინა, რომ უკრაინაში არსებული ვითარება გადაუდებელი იყო დროებითი შემსუბუქების გარანტიისთვის. ამ თვალსაზრისით, სასამართლომ დაადგინა, რომ „ამჟამინდელი კონფლიქტის შედეგად დაზარალებული მშვიდობიანი მოსახლეობა უკიდურესად დაუცველია. რუსეთის ფედერაციის მიერ ჩატარებულ „სპეციალურ სამხედრო ოპერაციას“ მოჰყვა მრავალი მშვიდობიანი მოქალაქის დაღუპვა და დაშავება. მას ასევე მიაყენა მნიშვნელოვანი მატერიალური ზიანი, მათ შორის შენობებისა და ინფრასტრუქტურის დანგრევა. თავდასხმები გრძელდება და სულ უფრო რთულ საცხოვრებელ პირობებს ქმნის მშვიდობიანი მოსახლეობისთვის. ბევრ ადამიანს არ აქვს წვდომა საკვებზე, სასმელ წყალზე, ელექტროენერგიაზე, აუცილებელ მედიკამენტებსა და გათბობაზე. ადამიანების ძალიან დიდი რაოდენობა ცდილობს გაქცევას ყველაზე დაზარალებული ქალაქებიდან უკიდურესად დაუცველ პირობებში.“
ცალკე განცხადებები
ვიცე-პრეზიდენტი გევორგიანი და მოსამართლე ქსუე არ დაეთანხმნენ, რომ ICJ-ს ჰქონდა იურისდიქცია და წერდნენ, რომ უკრაინა ნამდვილად ითხოვდა გადაწყვეტილების მიღებას რუსეთის შემოჭრის კანონიერების შესახებ და, რომ ეს არ წარმოშობს ნამდვილ დავას გენოციდის კონვენციის მიხედვით. მოსამართლე მოჰამედ ბენოუნამ ასევე გამოთქვა ეჭვი გენოციდის კონვენციის გამოყენებასთან დაკავშირებით, მაგრამ თქვა, რომ „მე ხმა მივეცი ბრძანებას, რომელიც ითვალისწინებდა დროებით ზომებს ამ საქმეში, რადგან თავს იძულებულად ვგრძნობდი ამ ტრაგიკული სიტუაციის გამო, რომელშიც საშინელი ტანჯვაა მიყენებული უკრაინელებისთვის. ხალხო, შეუერთდით (ICJ-ს) მოწოდებას ომის დასრულების შესახებ“.
მოსამართლე ად ჰოქ ივ დოდემ ცალკე გააკრიტიკა ICJ, რადგან უკრაინას და რუსეთს უბრძანა „თავი შეეკავებინათ ნებისმიერი ქმედებისგან, რომელმაც შეიძლება გაამწვავოს ან გააფართოოს დავა“, და ამტკიცებდა, რომ „დავის არ გამწვავების ეს ღონისძიება მიმართული უნდა ყოფილიყო მხოლოდ რუსეთის ფედერაციაზე, რომელიც, მახსოვს, გაეროს გენერალურმა ასამბლეამ დაასახელა უკრაინის წინააღმდეგ აგრესიაში დამნაშავედ“. დანარჩენი ორი მოსამართლის ცალ-ცალკე დასკვნა იძლევა დამატებით დასაბუთებას სასამართლოს ბრძანებისთვის.
რეაქციები გადაწყვეტილებაზე
გადაწყვეტილების გამოქვეყნებიდან მალევე, უკრაინის პრეზიდენტმა ვოლოდიმირ ზელენსკი მიესალმა გადაწყვეტილებას, როგორც თავისი ქვეყნის გამარჯვებას და თქვა, რომ ბრძანების უგულებელყოფა რუსეთს კიდევ უფრო მტკიცე იზოლაციაში მოახვედრებს. გაეროს გენერალურმა მდივანმა ანტონიო გუტერეშმა თქვა, რომ გადაწყვეტილებამ გააძლიერა თავისი მოწოდება მშვიდობისთვის.
მეორე დღეს საგარეო საქმეთა მინისტრების დიდი შვიდეულის ჯგუფმა გამოაქვეყნა ერთობლივი განცხადება, რომელშიც რუსეთი დაადანაშაულა „არაპროვოცირებული და სამარცხვინო ომის“ წარმოებაში და მოუწოდა ქვეყანას დაემორჩილოს სასამართლოს გადაწყვეტილებას. რუსეთის პრეზიდენტის პრესმდივანმა დიმიტრი პესკოვმა უარყო ეს გადაწყვეტილება და განაცხადა, რომ რუსეთს არ შეუძლია „ამ გადაწყვეტილების გათვალისწინება“ და, რომ ორივე მხარის თანხმობის გარეშე გადაწყვეტილება არ იყო ძალაში.
სქოლიო
კატეგორია:საერთაშორისო სისხლის სამართალი კატეგორია:ომის სამართალი კატეგორია:რუსეთის შეჭრა უკრაინაში (2022) კატეგორია:2022 წელი უკრაინაში
ინეშტი
ინეშტი (Ineşti) — სოფელი მოლდოვაში, ტელენეშტის რაიონში. მდებარეობს ზღვის დონიდან 64 მეტრზე. 2004 წლის მონაცემებით, მოსახლეობა 2 432 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
ტიიტ ვიაჰი
ტიიტ ვიაჰი (Tiit Vähi; დ. 10 იანვარი, 1947, ვალგა, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 1992 და 1995-1997 წლებში.
დაიბადა 1947 წლის 10 იანვარს ქალაქ ვალგაში. დაამთავრა ტალინის ტექნიკური უნივერსიტეტი. იყო ესტონეთის სახალხო ფრონტის ერთ-ერთი ორგანიზატორი. 1989 წელს გახდა ესტონეთის სსრ-ის ტრანსპორტის მინისტრი. ეს თანამდებობა ეკავა 1992 წლამდე. 1992 წელს სათავეში ჩაუდგა მთავრობას. მისი მმართველობის დროს შემოიღეს ახალი ვალუტა ესტონური კრონი. 1992 წლის საპარლამენტო არჩევნებში მას მონაწილეობა არ მიუღია. 1993 წელს გახდა კოალიციური პარტიის თავმჯდომარე. 1995 წლის არჩევნებზე კოალიციური პარტიისა და ესტონეთის სახალხო კავშირის კოალიციამ გამარჯვებას მიაღწია და ჩამოაყალიბა მთავრობა. გადადგა 1997 წელს.
რესურსები ინტერნეტში
კატეგორია:ესტონეთის პრემიერ-მინისტრები კატეგორია:დაბადებული 1947 კატეგორია:ესტონელი პოლიტიკოსები კატეგორია:დაბადებული 10 იანვარი
ბენიტაჩელი
ბენიტაჩელი (Benitachell, El Poble Nou de Benitatxell) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ალტის კომარკის შემადგენლობაში. ფართობი — 12,65 კმ². მოსახლეობა — 4452 კაცი (2020 წ.).
სქოლიო
კატეგორია:ალიკანტეს მუნიციპალიტეტები
ფულვიო კოლოვატი
ფულვიო კოლოვატი (Fulvio Collovati; დ. 9 მაისი, 1957, ტეორი, უდინე, იტალია) — იტალიელი ფეხბურთელი, მცველი. იცავდა „მილანის“, „ინტერის“, „უდინეზეს“, „რომას“, „ჯენოას“ და იტალიის ეროვნული ნაკრების ღირსებას. იტალიის ჩემპიონი და იტალიის თასის მფლობელი „მილანის“ შემადგენლობაში. 1982 წლის მსოფლიო ჩემპიონი, 1980 წლის ევროპის ჩემპიონატისა და 1986 წლის მექსიკის მსოფლიო ჩემპიონატის მონაწილე იტალიის ეროვნული ნაკრების შემადგენლობაში.Buon compleanno a Fulvio Collovati, Campione del Mondo nel 1982!Nasceva 62 anni fa il difensore friulano che in Nazionale ha disputato 50 partite, mettendo a segno tre gol. ციტატა: „Fulvio Collovati nasce a Teor, in provincia di Udine, il 9 maggio del 1957. Scoperto da Giovanni Trapattoni, cresce nelle giovanili del Milan, club con il quale esordisce in Serie A nella stagione del 1976/'1977. Difensore centrale, diventato titolare sotto la guida tecnica di Nils Liedholm, conquista con la maglia rossonera lo Scudetto '79-'80, una Coppa Italia ed un campionato di Serie B. Nell'estate del 1982, passa sull'altra sponda di Milano, all'Inter, dove disputa quattro stagioni collezionando complessivamente 109 presenze. Termina la sua carriera, difendendo i colori di Udinese, Roma e Genoa: con quest'ultima raggiunge un prestigioso quarto posto nella Serie A 1990-1991. Il 24 febbraio del 1979 debutta in Nazionale, all'età di 21 anni, nell'amichevole di Milano contro i Paesi Bassi. Da quel momento, entra in pianta stabile nella rosa del ct Enzo Bearzot, che lo convoca sia per l'Europeo del 1980, dove l'Italia si classifica quarta, e sia per il Mondiale del 1982 in Spagna, terminato con il trionfo degli Azzurri. Presente, successivamente, anche nella fase finale della Coppa del Mondo del 1986, conclude la sua esperienza in Nazionale disputando la terza gara del girone eliminatorio della manifestazione messicana, dopo aver totalizzato 50 presenze e realizzato 3 gol.“ 9 მაისი, 2019. დაარქივებულია ორიგინალიდან. დაარქივების თარიღი: 22 იანვარი, 2020. Federazione Italiana Giuoco Calcio. წაკითხვის თარიღი: 22 იანვარი, 2020.
სანაკრებო კარიერა
1979–1986 წლებში იტალიის ეროვნული ნაკრების შემადგენლობაში 50 მატჩი ითამაშა და 3 გოლი გაიტანა.
გოითეფე
გოითეფე — მრავალფენიანი ნამოსახლარი გორა რეზაიეს (ურმიის) ტბის დასავლეთ ნაპირზე, ქ. რეზაიეს მახლობლად. გორის ფართობია 540მ × 450მ. 1948 გათხარა ინგლისელმა არქეოლოგმა ტ. ბარტონ ბრაუნმა. გამოვლინდა სხვადასხვა პერიოდის 8 კულტურული ფენა. სავარაუდოა უფრო ადრეული ფენების არსებობაც. ქვედა ორი ფენა ენეოლითის ხანისაა. ქვევიდან მეორე (M) ფენაში აღმოჩნდა სწორკუთხა ნაგებობათა ნაშთები, ნამჯანარევი თიხისაგან ნაძერწი ანგობირებული და უმეტესად ყავისფრად მოხატული კერამიკა, ადრინდელი სამიწათმოქმედო კულტურებისათვის დამახასიათებელი ქვის, ძვლის ნაწარმი და სპილენძის 3 ნივთი. კავკასიისმცოდნეობისათვის ყველაზე საინტერესოა მომდევნო (K) ფენა, რომელშიც არის როგორც ოთხკუთხა, ისე მრგვალი ნაგებობები. ეს ფენა მთლიანად შეიცავს ამიერკავკასიის ადრინდელი ბრინჯაოს ანუ მტკვარ-არაქსის კულტურის მასალას. გოითეფე ერთ-ერთი პირველი ძეგლია, სადაც ეს კულტურული მასალა სტრატიგრაფიულ დაფენებაში აღმოჩნდა სხვა პერიოდის მასალასთან ერთად. ამ ფენის ზემოდან ბრინჯაოს ხანის რამდენიმე ფენაა. ზედა (A) ფენა გვიანდ. ბრინჯაოს — ადრინდ. რკინის ხანისაა (დაახლ. ძვ. წ. 1200).
ბორატ საგდიევი (პერსონაჟი)
მინი|ბორატ საგდიევი ბორატ საგდიევი (Borat Sagdiyev) — საშა ბარონ კოენის მიერ გამოგონილი პერსონაჟი. ბორატის არის ყაზახი ჟურნალისტი და ფსევდოდოკუმენტური ფილმ „ბორატის“ მთავარი გმირი, აგრეთვე „ალი ჯის შოუს“ ერთ-ერთი მთავარი პერსონაჟი.
მანიშტა
მანიშტა (Манышты) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100%).
სქოლიო
კატეგორია:ბელორეცკის რაიონის სოფლები
კორაკორის რაიონი
კორაკორის რაიონი (Distrito de Coracora) — რაიონი პერუში, აიაკუჩოს რეგიონის პარინაკოჩასის პროვინციაში. მდებარეობს ზღვის დონიდან 3 175 მეტრზე. 2007 წლის მონაცემებით, მოსახლეობა 13 714 ადამიანს შეადგენდა, სიმჭიდროვე 9.8 ადამიანი კმ²-ზე. ფართობი 1 399 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:პარინაკოჩასის პროვინციის რაიონები
გოლგოთის სამლოცველო
გოლგოთის სამლოცველო — სამლოცველო გოლგოთის მთაზე, ქართველებს ეკუთვნოდათ XIV-XVI საუკუნეებში და ცნობილი იყო სხვადასხვა სახელით: „სამლოცველო გოლგოთის ძირში“, „სამლოცველო კალვარიის მთის ძირში“, „სამლოცველო, სადაც დაიკრძალა ადამი“, „სამლოცველო, სადაც დაკრძალულნი არიან ლათინთა მეფეები“, „წმ. იოანე მახარებლის სამლოცველო“, „წმ. საფლავის ეკლესიის ტალანები“, „წმ. ელენეს სამლოცველო“.
ლიტერატურა
კატეგორია:გოლგოთა
ნოვოჩერკასკის ღვთისმშობლის მიძინების კათოლიკური ეკლესია
ნოვოჩერკასკის ღვთისმშობლის მიძინების კათოლიკური ეკლესია (Храм Успения Пресвятой Девы Марии) — კათოლიკური ეკლესია როსტოვის ოლქის ქალაქ ნოვოჩერკასკში.
ადმინისტრაციულად განეკუთვნება სარატოვის წმინდა კლიმენტის ეპარქიის როსტოვის დეკანატს, რომელსაც ხელმძღვანელობს ეპისკოპოსი კლიმენტი პიკელი.
ისტორია
ნოვოჩერკასკში პირველი კათოლიკური თემი, ჩამოაყალიბეს პოლონელმა ლტოლვილებმა რომლებიც გადმოსახლებულნი იყვნენ დონზე პოლონეთში ეროვნულ-განმათავისუფლებელი მოძრაობის ჩახშობის შემდეგ XIX საუკუნის მეორე ნახევარში. მრევლის მეორე მნიშვნელოვან ნაწილს შეადგენდნენ სომეხი კათოლიკეები, რომლებიც XVIII საუკუნიდან ცხოვროვდნენ ქალაქში.
ტაძრის მშენებლობა 1902 წელს დაიწყო  და 1906 წელს  არქიტექტორმა ბ. ს. როგუნსკიმ დაასრულა. 1907 წელს ტაძარი აკურთხეს. 1917 წელს ეკლესიის კათოლიკური მრევლი 4 231 ადამიანს შეადგენდა.
1929 წელს საბჭოთა ხელისუფლების ანტირელიგიური კამპანიის პერიოდში ტაძარი დახურეს და გამოიყენებოდა, როგორც ნოვოჩერკასკის პოლიტექნიკური უნივერსიტეტის სასადილო. 1937 წელს მასში განათავსეს სპორტული დარბაზი და საცხოვრებელი ოთახები, ასევე საბავშვო ბაგა. მღვდელი, იოან ლანგი, რომელიც ემსახურებოდა მრევლს გააძევეს 1941 წელს და გარდაიცვალა გადასახლებაში 1944 წელს.
1994 წელს ტაძარი გადაეცა კათოლიკე მრევლს, რომელიც ერთი წლით ადრე იყო დარეგისტრირებული.
სქოლიო
კატეგორია:ნოვოჩერკასკის ეკლესიები კატეგორია:რუსეთის კათოლიკური ტაძრები
კარდენახი (ღვინო)
კარდენახი — ადგილწარმოშობის დასახელების კონტროლირებადი უმაღლესი ხარისხის თეთრი შემაგრებული ღვინო. იგი მზადდება რქაწითელის, ხიხვის და მწვანე კახურის ჯიშის ყურძნის დურდოს დაყოვნებით და მისგან მიღებული მადუღარი ტკბილის დასპირტვით.
ღვინო „კარდენახი“ ხასიათდება ქარვისფერი, ჯიშური არომატით, თაფლის ტონებით, ჰარმონიულობითა და ზომიერი ექსტრაქტულობით.
ღვინო „კარდენახის“ მოცულობითი სპირტშემცველობა უნდა შეადგენდეს 18%-ს, შაქრების მასური კონცენტრაცია — 100 გ/დმ³, ტიტრული მჟავიანობა — 5,0-6,0 გ/დმ³, აქროლადი მჟავიანობა — არაუმეტეს 1,0 გ/დმ³, დაყვანილი ექსტრაქტის მასის კონცენტრაცია — არა ნაკლებ 18 გ/დმ³.
„კარდენახის“ სპეციფიკური ზონის ფართობი შეადგენს დაახლოებით 12 კმ².
მევენახეობის სპეციფიკური ზონა „კარდენახი“ მდებარეობს გურჯაანის მუნიციპალიტეტის სოფელ კარდენახის ადმინისტრაციულ ტერიტორიაზე ცივ-გომბორის ქედის, ჩრდილო-აღმოსავლეთი დაქანების დადაბლებულ 3-40 დახრილობის ექსპოზიციაზე – მდინარე ალაზნის მარჯვენა სანაპიროზე, ჩრდილო განედის 41°48' და აღმოსავლეთი გრძედის 45°44'კოორდინატებზე, ზღვის დონიდან 350-750 მ სიმაღლეზე. ნაკვეთები მოქცეულია გურჯაანი-წნორის რკინიგზისა და საავტომობილო ტრასებს შორის, სოფელ ბაკურციხისა და სოფელ ანაგის ადმინისტრაციულ საზღვრებს შორის. იგი მოიცავს სამ მასივს რომლის საერთო ფართი 345 ჰა-ს აღწევს.
რესურსები ინტერნეტში
კატეგორია:ადგილწარმოშობის დასახელების ღვინოები საქართველოში
გომარანი (მწვერვალი)
გომარანი (Գոմարան) — მთა სომხეთში. მდებარეობს სიუნიქის პროვინციაში, სოფელ წავიდან სამხრეთ-დასავლეთით 7 კილომეტრში. მწვერვალი წარმოადგენს მეღრის ქედის ნაწილს.
სქოლიო
კატეგორია:სომხეთის მთები
Marvel-ის კინოსამყარო
Marvel-ის კინოსამყარო (Marvel Cinematic Universe) — ამერიკული მედია ფრენჩაიზი და გამოგონილი სამყარო მარველის კომიქსების სუპერგმირების შესახებ. სამყარო ძირითადად ასოცირდება Marvel Studios-ის მიერ დამოუკიდებლად გადაღებულ ფილმებთან, თუმცა ასევე მოიცავს კომიქსებს, მოკლემეტრაჟიან ფილმებსა და სატელევიზიო სერიალებს. ფიქციური სამყარო, ისევე როგორც მარველის სამყარო კომიქსებში, ჩამოყალიბდა სხვადასხვა ისტორიებისა და პერსონაჟების გადაკვეთით. კლარკ გრეგი ფილ კოლსონის როლში ფრენჩაიზის ყველაზე მეტ ნაწარმოებში გამოჩნდა.
სამყაროს პირველი ფილმი, რკინის კაცი, 2008 წელს გამოვიდა, რითაც დაიწყო ფილმების პირველი ფაზა, რომელიც 2012 წელს დასრულდა მისი პერსონაჟების გადამკვეთი ფილმით, შურისმაძიებლები. მეორე ფაზა დაიწყო 2013 წელს რკინის კაცი 3-ით და დასრულდა 2015 წელს ადამიანი-ჭიანჭველათი. მარველმა მესამე ფაზა დაიწყო 2016 წელს ფილმით კაპიტანი ამერიკა: სამოქალაქო ომი. Marvel Television-მა ასევე განავრცო ფრენჩაიზი „პატარა ეკრანზე“ ტელესერიალებით ABC-სა და Netflix-ზე. მარველის კინოსამყარო ასევე მოიცავს დაკავშირებულ კომიქსების სერიასა და Marvel One-Shots მოკლემეტრაჟიანი ფილმების სერიას.
ფრენჩაიზი გამოირჩევა სხვა და სხვა მედიის ნაწარმოებების წარმატებული გაერთიანებით საზიარო სამყაროში, თუმცა კრიტიკოსების აზრით ზოგიერთი ფილმი თუ სერიალი ამის გამო დაზარალდა. მისი გავლენით სხვა სტუდიებმა სცადეს კომიქსების პერსონაჟების საერთო სამყაროების შექმნა.
პიტერის საქმეების სია
„პიტერის საქმეების სია“ (Peter's To-Do List) არის მოკლემეტრაჟიანი ფილმი, რომელშიც ნაჩვენები არის ფილმიდან „სპაიდერმენი: სახლიდან შორს“ ამოჭრილები სცენები, სადან პიტერ პარკერი მოგზაურობის წინ სხვადასხვა საქმეებს აგვარებს. ფილმი გამივიდა 2019 წლის 1 ოტობმერს, „სპაიდერმენი: სახლიდან შორს“ Blu-Ray რელიზთან ერთად.
Marvel Studios: ლეგენდები
20 დეკემბერი Disney+ -ის ახალი პროექტი, „Marvel Studios: ლეგენდები“ დაანონსდა. ამ პროექტში მე-4 ფაზის ახალი ფილმების გამოსვლის წიმ გამხილული იქნება წალკეული გმირები, ბოროტმოქმედები და კინოსამყაროს მნიშვნელოვანი მომენტები. პირველი ორი ეპიზოდის პრემიერა 2021 წლის 8 იანვარს შედგა.
Marvel Studios: საერთო კრება
გადაცემა მოგვიყვება ფილმების და სერიალების შექმაზე, და შეიცავს კადრმიღმა ინტერვიუებს, რომლებიც გახსნიან პროექტების შექმნის პროცესს.
სქოლიო
კატეგორია:Marvel Studios კატეგორია:ამერიკული ფილმების სერიები
მეექვსე საავტორო სკოლა
მეექვსე საავტორო სკოლა  — კერძო სკოლა თბილისში. მდებარეობს ლადო ასათიანის ქუჩაზე. დაარსდა 2012 წელს. სკოლაში სწავლობს I-XII კლასების 554 მოსწავლე. დაფუძნებულია შვეიცარიელი პარტნიორების დახმარებით. სწავლების ენა არის ქართული. უცხო ენები: გერმანული, ინგლისური და ლათინური.
ისტორიული ღირებულება
სკოლის შენობა კულტურის მემკვიდრეობის ძეგლია. მდებარეობს თბილისის უძველეს უბანში — სოლოლაკში, ასათიანის და დადიანის ქუჩების კვეთაზე. აგებულია 1905 წელს. შენობის არქიტექტურა თბილისში ახალი გოთიკური სტილის თვალსაჩინო ნიმუშია. შენობა მე-20 საუკუნის დასაწყისში აშენდა და თავიდანვე განსაზღვრული იყო როგორც საგანმანათლებლო დაწესებულება. თავდაპირველად აქ მდებარეობდა ქალთა მე-3 გიმნაზია.
რესურსები ინტერნეტში
კატეგორია:მთაწმინდის რაიონის სკოლები
კერსაკი
კერსაკი (Chersac) — სოფელი მოლდოვაში, ტელენეშტის რაიონში. მდებარეობს ზღვის დონიდან 93 მეტრზე. 2004 წლის მონაცემებით, მოსახლეობა 21 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
კახეთი (ღვინო)
კახეთი — ადგილწარმოშობის დასახელების თეთრი მშრალი ღვინო. იგი მზადდება რქაწითელის და კახური მწვანეს ჯიშის ყურძნისაგან, დურდოს სრული დადუღებით.
ღვინო „კახეთი“ ხასიათდება ქარვისფერი შეფერვით, ხილის არომატით, სასიამოვნო სიმწკლატით, ხავერდოვნებით და ჰარმონიულობით.
ღვინო „კახეთის“ მოცულობითი სპირტშემცველობა უნდა შეადგენდეს 10,5-13,5%-ს, შაქრების მასური კონცენტრაცია — არაუმეტეს 4 გ/დმ³, ტიტრული მჟავიანობა — 5-6 გ/დმ³, აქროლადი მჟავიანობა — არაუმეტეს 1,2 გ/დმ³, დაყვანილი ექსტრაქტის მასის კონცენტრაცია — არა ნაკლებ 18 გ/დმ³.
მევენახეობის სპეციფიკური ზონა „კახეთი“ მდებარეობს საქართველოს სამხრეთ-აღმოსავლეთ ნაწილში მდინარეების ალაზნისა და იორის აუზში და უკავია 11,300 კმ² ფართობი, ჩრდილო განედის 410-42015' და აღმოსავლეთ გრძნ­ედის 450-46030'კოორდინატებზე.
რესურსები ინტერნეტში
კატეგორია:ადგილწარმოშობის დასახელების ღვინოები საქართველოში კატეგორია:ქართული ღვინო
კორონელ-კასტანიედას რაიონი
კორონელ-კასტანიედას რაიონი (Distrito de Coronel Castañeda) — რაიონი პერუში, აიაკუჩოს რეგიონის პარინაკოჩასის პროვინციაში. მდებარეობს ზღვის დონიდან 3 620 მეტრზე. 2007 წლის მონაცემებით, მოსახლეობა 1 120 ადამიანს შეადგენდა, სიმჭიდროვე 1 ადამიანი კმ²-ზე. ფართობი 1 108 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:პარინაკოჩასის პროვინციის რაიონები
რიჩარდ მანუელი
რიჩარდ ჯორჯ მანუელი (Richard George Manuel; დ. 3 აპრილი, 1943, სტრატფორდი, ონტარიო, კანადა — გ. 4 მარტი, 1986, ვინტერ პარკი, ფლორიდა, აშშ) — კანადელი მუსიკოსი, მომღერალი, სიმღერების ავტორი, ჯგუფ The Band-ის პიანისტი, დრამერი და ვოკალისტი.
სქოლიო
კატეგორია:დაბადებული 3 აპრილი კატეგორია:დაბადებული 1943 კატეგორია:გარდაცვლილი 4 მარტი კატეგორია:გარდაცვლილი 1986
კონსტანტინე თავზარაშვილი
კონსტანტინე თავზარაშვილი (დ. 15 აგვისტო, 1957, გორი) — ქართველი ინჟინერ-მშენებელი და პოლიტიკოსი. გორის მუნიციპალიტეტის მერი 2017–2021 წლებში.
ბიოგრაფია
1974 წელს დაამთავრა ქ. გორის №3 საშუალო სკოლა. 1981 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1975–1982 წლებში იყო გორის რაიონის საპროექტო ბიუროს არქიტექტორი, 1982–1985 წლებში — ქ. გორის საქალაქო კომიტეტის საორგანიზაციო განყოფილების ინსტრუქტორი, 1988–1991 წლებში — ავტოსატრანსპორტო გაერთიანების პარტიული კომიტეტის მდივანი, 1991–1992 წლებში — ავტოსატრანსპორტო გაერთიანების მშნებლობის განყოფილების უფროსი, 1992–1998 წლებში — გორის სასურსათო კომბინატის დირექტორის მოადგილე, 1998–2002 წლებში — შპს „მარინის“ დირექტორი. 2002–2004 წლებში იყო ქალაქ გორის გამგებლის მოადგილე, 2004–2006 წლებში გამგებლის მოვალეობას ასრულებდა. 2013–2014 წლებში იყო „ქართული ოცნება — დემოკრატიული საქართველოს“ გორის რაიონული ორგანიზაციის თავმჯდომარე, არჩევნების კოორდინატორი და შტაბის უფროსი. 2014 წლიდან 2017 წლის 14 ნოემბრამდე იყო გორის მუნიციპალიტეტის საკრებულოს თავმჯდომარე, ამავე დღიდან იყო გორის მუნიციპალიტეტის მერი.
ჰყავს მეუღლე და სამი შვილი.
ფლობს ქართულ და რუსულ ენებს.
სქოლიო
კატეგორია:დაბადებული 15 აგვისტო კატეგორია:დაბადებული 1957 კატეგორია:გორში დაბადებულები კატეგორია:ქართველი ინჟინერ-მშენებლები კატეგორია:ქართველი პოლიტიკოსები კატეგორია:გორის მუნიციალიტეტის მერები
სნუკერის სეზონი 1987-1988
სნუკერის სეზონი 1987-1988 — სნუკერის პროფესიონალური ტურნირების სერია 1987-1988 წლებში. მიმდინარეობა — აგვისტო 1987 — მაისი 1988. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — სტივ დეივისი (ინგლისი), მასტერსი — სტივ დეივისი (ინგლისი), მსოფლიო ჩემპიონატი — სტივ დეივისი (ინგლისი). ქვემოთ მოყვანილია სეზონის განმავლობაში გამართული შეჯიბრების განრიგი. სულ გაიმართა 26 შეჯიბრი.
ოფიციალური რეიტინგი
ქვემოთ მოცემულია 1982-1983 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
სქოლიო
კატეგორია:სნუკერის სეზონები კატეგორია:1987 წელი სნუკერში კატეგორია:1988 წელი სნუკერში
Atari Jaguar
Atari Jaguar — მეხუთე თაობის სახლის ვიდეო თამაშების კონსოლი, შექმნილი და გამოცემული Atari Corporation-ის მიერ. დაანოსდა 1993 წლის აგვისტოში, Chicago Consumer Entertainment Show-ზე. Jaguar იყო Atari-ის მიერ შემუშავებული რიგით მეექვსე და უკანასკნელი კონსოლი, რომელიც გამოვიდა ჩრდილოეთ ამერიკაში 1993 წლის 23 ნოემბერს. Atari-ს მიერ „იაგუარი“ რეკლამირებული იქნა, როგორც პირველი 64 ბიტიანი კონსოლი, მაშინ როდესაც კონკურენციას უწევდა 16 ბიტიან სისტემებს (Sega Genesis და Super Nintendo Entertainment System) და იმავე წელს გამოსულ 32 ბიტიან 3DO Interactive Multiplayer-ს.
მისი მრავალჩიპიანი არქიტექტურიდან გამომდინარე, რთული გახდა თამაშის შემუშავება კონსოლზე, ხოლო ცუდი გაყიდვების გამო განიცდიდა მესამე მხარის დეველოპერების ნაკლებობას. შედეგად თამაშების ბიბლიოთეკა მოიცავდა მხოლოდ და მხოლოდ 64 ერთეულს.
Atari ცდილობდა Jaguar-ის „სიცოცხლის გახანგრძლივებას“. მან დამატებით შეიმუშავა CD-ROM-ის მოწყობილობა, ცნობილი Atari Jaguar CD-ის სახელწოდებით და დააპატენტა როგორც იაფი ახალი თაობის კონსოლი, რომლის ფასი კონკურენტ სისტემებთან შედარებით 100 აშშ დოლარით ნაკლებს შედგენდა. Sega Saturn-ს და Sony PlayStation-ის გამოსვლის შემდეგ, Jaguar-ის გაყიდვებმა ორმაგად იკლო, ხოლო 1996 წელს მისი წარმოება მთლიანად შეწყდა. ჯამში გაიყიდა 2500, 000 ასლი. სისტემის კომერციულმა ჩავარდნამ ატარის აიძულა დაეტოვებინა კონსოლების ბაზარი. მას შემდეგ რაც Hasbro Interactive-მა შეიძინა Atari-ის უმეტესი წილი, Jaguar-ის პატენტები გადავიდა საყოველთაო საკუთრებაში და დეკლარირებული იქნა როგორც ღია პლატფორმა. ამის შემდეგ ის იქცა საკულტო მიმდევრობის კონსოლად, რაზეც იქმნებოდა უამრავი Hombrew ტიპის თამაშები
სქოლიო
კატეგორია:სახლის ვიდეო თამაშების კონსოლები კატეგორია:მეხუთე თაობის ვიდეო თამაშების კონსოლები კატეგორია:1990-იანების სათამაშოები კატეგორია:1993 წელს წარმოდგენილი პროდუქტები
ფინიკის პალმა
ფინიკის პალმა (Phoenix) — ორსახლიან ხისებრ მცენარეთა გვარი პალმების ოჯახისა. ღერო დაფარული აქვთ ფოთლის ყუნწების ნაშთებით, ნაყოფი კენკრაა.
15-მდე სახეობა ცნობილია აფრიკისა და აზიის ტროპიკებსა და სუბტროპიკებში. საკუთრივ ფინიკის პალმა (Phoenix dactylifera) ჩრდილოეთ აფრიკის, ავღანეთის, პაკისტანის მშრალი სუბტროპიკების უძველესი კულტურული მცენარეა. მისი ღეროს სიმაღლე 15—20 მ, დიამეტრი 80 სმ, ფოთლის სიგრძე 4—6 მ აღწევს, ნაყოფი ადგილობრივი მოსახლეობის ძირითადი საჭმელია.
ღეროს დასერვით მიღებული წვნიდან ამზადებენ ღვინოს და შაქარს. ფინიკის პალმის ბევრი სახეობა, როგორც დეკორატიული მცენარე ცნობილია სუბტროპიკებში, მათ შორის საქართველოს შავიზღვისპირეთის ბაღებსა და პარკებში. მათგან ყველაზე ხშირად გვხვდება კანარის ფინიკის პალმა (Phoenix canariensis) და ტყის ფინიკის პალმა (Phoenix sylvestris), ორანჟერეებში კი რობელინა (Phoenix robeicnii).
სულხან-საბა ორბელიანის მიხედვით, ფინიკის პალმას შეესატყვისება დანაკისკუდი.
სქოლიო
კატეგორია:პალმები
კიცკანი-ვეკი
კიცკანი-ვეკი (Chiţcanii Vechi) — სოფელი მოლდოვაში, ტელენეშტის რაიონში. მდებარეობს ზღვის დონიდან 48 მეტრზე. 2004 წლის მონაცემებით, მოსახლეობა 2 398 ადამიანს შეადგენდა.
რესურსები ინტერნეტში
კატეგორია:ტელენეშტის რაიონის სოფლები
გომბაკი
გომბაკი (Գոմբակ) — მთა სომხეთში. მდებარეობს სიუნიქის პროვინციაში, ქალაქ კაპანიდან სამხრეთ-დასავლეთით 6 კილომეტრში. მწვერვალის სიმაღლე ზღვის დონიდან 2971 მეტრია და წარმოადგენს ხუსტუპის ქედის ნაწილს.
რუსუდან გოცირიძე
რუსუდან გოცირიძე (დ. 8 თებერვალი, 1975, თბილისი, საქართველოს სსრ) — საქართველოს ევანგელისტურ-ბაპტისტური ეკლესიის ეპისკოპოსი და ქალთა უფლებების აქტივისტი. ილიას უნივერსიტეტის ქრისტიანული თეოლოგიის მაგისტრი.
სქოლიო
კატეგორია:დაბადებული 8 თებერვალი კატეგორია:დაბადებული 1975 კატეგორია:ქალთა უფლებების აქტივისტები კატეგორია:თბილისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები რუსუდან
მარტ ლაარი
მარტ ლაარი (Mart Laar; დ. 22 აპრილი, 1960, ვილიანდი, ესტონეთის სსრ) — ესტონელი პოლიტიკოსი. ესტონეთის პრემიერ-მინისტრი 1992-1994 და 1999-2002 წლებში. თავდაცვის მინისტრი 2011-2012 წლებში.
1983 წელს დაამთავრა ტარტუს უნივერსიტეტი. 1995 წელს ამავე უნივერსიტეტში მიიღო ისტორიის მაგისტრის ხარისხი, ხოლო 2005 წელს დაიცვა სადოქტორო დისერტაცია. რიიგიკოგუს გადაწყვეტილებით 1992 წლიდან პრემიერ-მინისტრია. 1994 წელს პარლამენტმა გადააყენა პრემიერის თანამდებობიდან. პრემიერობის დროს დაიმსახურა წარმატებული რეფორმატორის სახელი. 5 წლის შემდეგ კვლავ დუბრუნდა პრემიერის თანამდებობას, რომელზეც 2002 წლამდე დარჩა.
2006 წლიდან საქართველოს პრეზიდენტის მიხეილ სააკაშვილის მრჩეველია. ამ თანამდებობაზე დარჩა 2008 წლის რუსეთ-საქართველოს ომამდე. 2010 წელს მიიწვიეს მოლდოვის მთავრობის მრჩევლად.
2011-2012 წლებში ესტონეთის თავდაცვის მინისტრია.
სქოლიო
კატეგორია:ესტონეთის პრემიერ-მინისტრები კატეგორია:ესტონეთის თავდაცვის მინისტრები კატეგორია:დაბადებული 1960 კატეგორია:ესტონელი პოლიტიკოსები კატეგორია:დაბადებული 22 აპრილი
ზურაბ მელიქიშვილი
ზურაბ მელიქიშვილი (დ. 15 თებერვალი, 1971,  თბილისი)  —  ქართველი თანამდებობის პირი, იურისტი, პოლიტიკოსი, ქიმიკოსი.
1993 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ქიმიის ფაკულტეტი, აგრეთვე შალვა ნუცუბიძის სახელობის თბილისის დამოუკიდებელი ინსტიტუტი „რიტორიკა“ სპეციალობით სამართალმცოდნეობა. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ ერთიანი ნაციონალური მოძრაობა — „მეტი სარგებელი ხალხს“. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
რესურსები ინტერნეტში
კატეგორია:დაბადებული 15 თებერვალი კატეგორია:დაბადებული 1971 კატეგორია:საქართველოს VII მოწვევის პარლამენტის წევრები კატეგორია:საქართველოს VIII მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები ზურაბ
ხვანჭკარა (ღვინო)
ხვანჭკარა — ადგილწარმოშობის დასახელების, კონტროლირებადი, უმაღლესი ხარისხის წითელი ბუნებრივად ნახევრადტკბილი ღვინო. იგი მზადდება ალექსანდროულისა და მუჯურეთულის ჯიშის ყურძნისაგან.
ღვინო „ხვანჭკარა“ ხასიათდება მუქი ლალისფერი შეფერვით, გემოზე ჰარმონიული, ხავერდოვანი, დახვეწილი, სასიამოვნო სიტკბოთი, ხილის ტონებით და ჯიშური არომატით.
ღვინო „ხვანჭკარის“ მოცულობითი სპირტშემცველობა უნდა შეადგენდეს 10,5-12,0 %-ს, შაქრის მასური კონცენტრაცია — 30-50 გ/დმ³, ტიტრული მჟავიანობა — 5-7 გ/დმ³, აქროლადი მჟავიანობა არაუმეტეს — 1,2 გ/დმ³, დაყვანილი ექსტრაქტის მასის კონცენტრაცია — არანაკლებ 20 გ/დმ³, გოგირდოვანი მჟავის საერთო მასის კონცენტრაცია — არაუმეტეს 210 მგ/დმ³, თავისუფალი გოგირდოვანი მჟავის კონცენტრაცია — არაუმეტეს 30 მგ/დმ³.
„ხვანჭკარის“ მიკროზონაში სანედლეულო ბაზის ფართობი შეადგენს დაახლოებით 903 ჰა-ს.
მევენახეობის სპეციფიკური ზონა „ხვანჭკარა“ მდებარეობს რაჭაში, ამბროლაურის ადმინისტრაციულ რაიონში, ლეჩხუმის ქედის სამხრეთ დაქანებებზე, ჩრდილოეთ განედის 42°30' და აღმოსავლეთი გრძედის 43°00' კოორდინატებს შორის არსებულ ფართობებზე. სამრეწველო ვენახები ძირითადად განლაგებულია ზღვის დონიდან 450-750 მეტრი სიმაღლის საზღვრებში. მიკროზონა ვრცელდება მდინარე რიონის მარჯვენა სანაპიროზე განედური მიმართულების ხეობის გასწვრივ 35-40 კმ მანძილზე, მაღალი ქედებით დაცულ ქვაბულში. ვენახები გვხვდება, აგრეთვე, მდინარე რიონის მარცხენა სანაპიროზე — რაჭის ქედის ჩრდილო დაქანებებზე.
რესურსები ინტერნეტში
კატეგორია:ადგილწარმოშობის დასახელების ღვინოები საქართველოში კატეგორია:ქართული ღვინო
რიჩი კოული
ბიოგრაფია
კოული დაიბადა ნიუ-ჯერსის შტატის ქალაქ ტრენტონში. ალტო საქსოფონზე დაკვრა კოულმა 10 წლის ასაკში დაიწყო. დაამთავრა ნიუ-ჯერსის ივინგის საშუალო სკოლა.
სონი როლინსის და ჩარლი პარკერის გავლენასთან ერთად არსებულმა ნიჭმა და მუსიკისადმი ერთგულებამ, კოულს სრული სტიპენდიის მოპოვებაში შეუწყო ხელი. ჟურნალ „Downbeat Magazine“-ის სტიპენდიის წყალობით ის ბოსტონში არსებული ბერკლის სამუსიკო სკოლაში მოეწყო.
1969 წელს იგი შეუერთდა დრამერ ბადი რიჩის ბიგ ბენდს. ლაიონელ ჰემპტონის და დოკ სევერინსენის ბიგ ბენდებთნ მუშაობის შემდეგ, მან საუთარი კვინტეტი ჩამოაყალიბა და მსოფლიო ტურნე წამოიწყო, რომლის დროსაც ხელს უწყობდა ბიბოპის და საკუთარი „Alto Madness“-ის სტილის პოპულარიზებას 1970-იანი წლების მიწურულსა და 80-იანების დასაწყისში. 1990 წელს მან ჩამოაყალიბა ორკესტრი „Alto Madness“.
კოულმა არაერთი სიმღერა ჩაწერა ისეთ შემსრულებლებთან როგორებიცაა: ედი ჯეფერსონი, ნენსი უილსონი, ტომ უეიტსი, მენჰეტენ ტრანსფერი, ბობი ენრიკესი, ფრედი ჰაბარდი, სონი სტიტი, არტ პეპერი და ბუტს რენდოლფი.
2005 წელს მას მიენიჭა კალიფორნიის შტატის კონგრესის სერტიფიკატი ცხოვრებისეული მიღწევისთვის ჯაზის სფეროში, ჯილდო ტემეკულას ჯაზის საზოგადოების სახელით გაიცა. რიჩი კოული ამჟამად პენსილვანიის შტატის ქალქ პიტსბურგში ცხოვრობს და მოღვაწეობს.
სქოლიო
კატეგორია:დაბადებული 29 თებერვალი კატეგორია:დაბადებული 1948 კატეგორია:გარდაცვლილი 2 მაისი კატეგორია:გარდაცვლილი 2020 კატეგორია:ამერიკელი საქსოფონისტები კატეგორია:ამერიკელი კომპოზიტორები
ლეიტონ ბეინზი
ლეიტონ ბეინზი (Leighton Baines; დ. 11 დეკემბერი, 1984, კერბი) — ინგლისელი ფეხბურთელი, საფეხბურთო კლუბ „ევერტონისა“ და ინგლისის ეროვნული ნაკრების მარცხენა მცველი. მონაწილეობდა ევრო 2012-სა და 2014 წლის მსოფლიო ჩემპიონატზე. 2012 და 2013 წლებში მოხვდა ინგლისის პრემიერ ლიგის სეზონის სიმბოლურ ნაკრებში.
ევერტონი
ბეინზს მის სადებიუტო სეზონში არ ეძლეოდა ძირითად შემადგენლობაში თამაშის საშუალება და სათადარიგოთა სკამიდან ცდილობდა თავის გამოჩენას. პირველ სეზონში ბეინზმა ყველა ტურნირის გათვალისწინებით მხოლოდ 29 თამაშში შეძლო მონაწილეობის მიღება. ბეინზისთვის მეორე სეზონი წარმატებული აღმოჩნდა გაიზარდა მისი სათამაშო დრო, იობოს ტრავმის გამო ლესკოტს დაცვის ცენტრში მოუწია გადასვლა, ბეინზი კი მარცხენა ფლანგის მცველად დადგა. 2008-2009 წლების სეზონში ბეინზი ზედიზედ ორჯერ გახდა ევერტონის თვის საუკეთესო მოთამაშე. ლეიტონმა მისი პირველი გოლი მერსისაიდელთა რიგებში გაიტანა "ფრატონ პარკზე" პორტსმუთის წინააღმდეგ 2009 წლის 21 მარტს, ამ მატჩამდე ბეინზს 57 მატჩში არ ჰქონდა ბურთი გატანილი. 2009 წლის 30 აგვისტოს ბეინზმა უკანასკნელ წუთზე თავის ყოფილ კლუბს, უიგანს, გამარჯვების ბურთი პენალტით გაუტანა და 2-1 დააფიქსირა ანგარიში. ზუსტად ერთი თვის შემდეგ ბეინზმა პირველად უკაპიტნა ევერტონს ევროპა ლიგაზე ბერძნული აეკის წინააღმდეგ. 2010 წლის 2 იანვარს ბეინზმა 95 წუთზე თერთმეტმეტრიანი დარტყმით გაუტანა ქარლისლ იუნაიტედს.
2010-2011 წლების სეზონი ლეიტონ ბეინზის ბენეფისად გადაიქცა, მან ყველა თამაშში შეუცვლელად ითამაშა პრემიერლიგაში, ასევე მოახერხა და შვიდჯერ აიღო მეტოქეთა კარი ყველა ტურნირის გათვალისწინებით. ის გახდა ევერტონის საუკეთესო მოთამაშე ამ სეზონში, ასევე მოთამაშეთა აზრით საუკეთესო მოთამაშე, მისი გოლი კი რომელიც მან საჯარიმო დარტყმით გაუტანა ლონდონის ჩელსის დასახელდა ევერტონისთვის სეზონის საუკეთესო გოლად. ამასთან ერთად მან მოახერხა გაეკეთებინა 11 საგოლე გადაცემა რითაც მეხუთე ადგილი დაიკავა პრემიერლიგაში და გახდა ამ მაჩვენებლით სეზონის საუკეთესო მცველი.
2011-2012 წლების სეზონში ლეიტონმა ხუთჯერ გაიტანა, აქრდან ოთხი პენალტით. მან ზედიზედ 99 თამაში ჩაატარა პრემიერლიგაში, ეს სერია მას სეზონის ბოლოს მიღებულმა ტრავმამ შეაწყვეტინა. მან ასეთი თამაშით დაიმსახურა მოხვედრა წლის პრემიერლიგის გუნდში მარცხენა მცველის პოზიციაზე 2012 წელს პირველად ბოლო 22 წლის მანძილზე, უკანასკნელად ამ შედეგს 1989-90 წლების სეზონში ნევილ საუტოლმა შეძლო. მომდევნო 2012-13 წლების სეზონში ბეინზმა 116 შანსი შეუქმნა თანაგუნდელებს რაც საუკეთესო მაჩვენებელი იყო იმ სეზონის საუკეთესო ხუთ ჩემპიონატში. როდესაც სეზონის საუკეთესო ფეხბურთელებიდან გუნდი შედგა ბეინზი კვლავ იყო ამ ფეხბურთელთა შორის. ბეინზი კვლავ დასახელდა ევერტონის საუკეთესო ფებურთელად სეზონში და ასევე ფეხბურთელთა საუკეთესო ფეხბურთელად. ბეინზი კვლავ შუცვლელად ატარბდა სეზონს და ერთადერთი იყო პრემიერლიგაში ვინც ყოველი წუთი დაჰყო მოედანზე. 2013 წლის ზაფხულის სატრანსფერო ფანჯრის დროს მანჩესტერ იუნაიტედმა ევერტონს რამდენიმეჯერ მიმართა შეთავაზებით ბეინზის მანჩესტერში გადაბარგების შესახებ, თუმცა მერსისაიდულმა კლუბმა ყველა შეთავაზება უარყო. ლეიტონმა ორჯერ მოახერხა აეღო იუსი იასკილაიენის კარი ერთ თამაშში საჯარიმო დარტყმით ერთნაირი პოზიციიდან პოზიციიდან საბოლოოდ იმ თამაშში ევერტონელებმა 3-2 დაამარცხეს ვესტ ჰემი, ხოლო ბეინზი გახდა მეხუთე ფეხბურთელი რომელმაც ორჯერ მოახერხა საჯარიმო დარტყმებით დუბლის შესრულება ერთ პრემიერლიგის თამაშში, 2006-07 წლების სეზონის შემდეგ. ამ თამაშამდე ეს გაკეთებული ჰქონდათ რუნის, რონალდოს, დროგბას და ლარსონს.
2014 წლის 27 იანვარს ლეიტონმა გაახანგრძლივა კონტრაქტი ევერტონთან ოთხი წლით. სეზონის მიმდინარეობისას მან მოახერხა სამჯერ გაეტანა გოლი თერთმეტმეტრიანის ნიშნულიდან, ამით კი მან პრემიერლიგის რეკორდი დაამყარა და გახდა ერთადერთი ფეხბურთელი რომელმაც მოახერხა ზედიზედ 10 და მეტი პენალტის გამოყენება ისე რომ არცერთი მათგანის აცეცილა კარს ან მეკარეს აეღო მისთვის. მეცამეტე თერთმეტმეტრიანის გატანა მან მოახერხა მისთვის მესამასე თამაშში მანჩესტერ იუნაიტედის წინააღმდეგ სადაც მისმა გუნდმა 2-0 იმარჯვა. ბეინზმა სეზონში 5 გოლი გაიტანა და 4 საგოლე გადაცემაც მიითვალა ამით კი კვლავ საუკეთესო მცველი გახდა პრემიერლიგაში.
2014 წლის 18 სექტემბერს ბეინზმა გაიტანა თერთმეტმეტრიანი დარტყმა ვოლფსბურგის წინააღმდეგ ევროპა ლიგაზე და ეს გოლი იყო მისთვის პირველი უეფა-ს გათამაშებებში, ამ თამაშში ევერტონმა 4-1 გაიმარჯვა. 2014 წლის 5 ოქტომბერს დავიდ დე ხეამ მოახერხა და აუღო ბეინზს პენალტი. ეს გახდა პირველი ვერ გამოყენებული თერთმეტმეტრიანი ბეინზის კარიერაში. 2015 წლის იანვარში ბეინზმა 45 საგოლე გადაცემა გააკეთა და ამით გააუმჯობესა გრემ ლე სოს რეკორდი.